କୋଣାର୍କ, ଡିସେମ୍ବର ୩ (ଲୋକାଲ ୱାୟାର) ଗତ ଏକ ତାରିଖ ଠାରୁ ଆରମ୍ଭ ହୋଇଥିବା ପାଞ୍ଚ ଦିନିଆ କୋଣାର୍କ ଉତ୍ସବର ତୃତୀୟ ସଂଧ୍ୟାରେ ଗୁରୁ କେଳୁଚରଣ ମହାପାତ୍ର ଓଡ଼ିଶୀ ଗବେଷଣା କେନ୍ଦ୍ର ର କଳାକାରଗଣଙ୍କ ଦ୍ବାରା ପରିବେଷିତ ଓଡିଶୀ ନୃତ୍ୟ ଦର୍ଶକଙ୍କୁ ଆକର୍ଷିତ କରିଛି ।
ସୋମବାର ସଂଧ୍ୟାର ଏହି କଳାକାରଙ୍କ ପ୍ରଥମ ପ୍ରସ୍ତୁତି ରହିଥିଲା। ଓଡିଶୀ ନୃତ୍ୟ ରେ ଲୀଳା ମାଧୁରୀ ଓଡିଆ ସାହିତ୍ୟର ରୀତି ଯୁଗୀୟ ସାଧକ ବଳଦେବ ରଥଙ୍କ ଅନବିଦ୍ଯ କୃତି, କିଶୋର ଚନ୍ଦ୍ରନନ୍ଦ ଚମ୍ପୂ , କ ଠାରୁ କ୍ଷ ପର୍ଯ୍ୟନ୍ତ ବର୍ଣମାଳା ର ପଦ୍ଯାବଳୀ ଶ୍ରୀ ରାଧା ଓ କୃଷ୍ଣଙ୍କ ପ୍ରଣୟ ର ମହାଘ୍ୟ ମୁହୂର୍ତ୍ତ ର ମାର୍ମିକ ବେଦନା ସେମାନେ ପରିବେଷଣ କରିଥିଲେ ।
ସଂଧ୍ୟା କାର୍ଯ୍ୟକ୍ରମକୁ ଉଦ୍ଘାଟନ କରିଥିଲେ ପୁରୀ ଗଜପତି ମହାରାଜା ଦିବ୍ୟସିଂହ ଦେବ। ଅନ୍ୟ ଅତିଥିମାନଙ୍କ ମଧ୍ୟରେ ପର୍ଯ୍ୟଟନବିଭାଗ ର ଅଧ୍ୟକ୍ଷ ହକିତାରକା ଦିଲ୍ଲୀପ ତିର୍କୀ, ସଂଗୀତା ଗୋସାଇଁ ଓଡିଶା ମହାଲେଖା କାର ମଧୁମିତା ବସୁ ପ୍ରମୁଖ ଯୋଗଦେଇଥିଲେ।
ଦ୍ବିତୀୟ ଚରଣରେ ଖ୍ଯାତିନାମା କୁଚୁପୁଡି ନୃତ୍ୟାଙ୍ଗନା ଶ୍ରୀ ଲକ୍ଷ୍ମୀ ଗୋବର୍ଦ୍ଧନନ୍ ଓ ସାଥି କଳାକାର ମାନଙ୍କ ଦ୍ବାରା ପରିବେଷିତ ହୋଇଥିଲା ସୂର୍ପଣଖା ର ଦୁଃଖ ଓ ଅସହୟତା ର କାହାଣୀ। ଏହି କାର୍ଯ୍ୟକ୍ରମ କୁ ପର୍ଯ୍ୟଟନ ବିଭାଗ ଯୁଗ୍ମ ନିର୍ଦ୍ଦେଶକ ଉପ୍ତଳ କୁମାର ପତି, ସହକାରୀ ନିର୍ଦ୍ଦେଶକ ବିଜୟ କୁମାର ଜେନା, ଭବାନୀ ଚରଣ ପଣ୍ଡା, ଭାବଗ୍ରାହୀ ସାହୁ, ସୁଶାନ୍ତ କୁମାର ପାଣିଗ୍ରାହୀ, ବିଷ୍ଣୁ ପ୍ରସାଦ ସିଂହ, କୋଣାର୍କ ପର୍ଯ୍ୟଟନ ଅଧିକାରୀ ସରୋଜ କାନ୍ତ ପ୍ରଧାନ ଓ ଯାତ୍ରୀ ନିବାସ ପରିଚାଳକ ବିଜୟ କୁମାର ଜେନା ପ୍ରମୁଖ ପରିଚାଳନା କରିଥିଲେ।
ଏହି ପରିପ୍ରେକ୍ଷୀରେ କୋଣାର୍କ ନିକଟସ୍ଥ ଚନ୍ଦ୍ରଭାଗା ଠାରେ ଆନ୍ତର୍ଜାତିକ ବାଲୁକା କଳା ମହୋତ୍ସବ ଦେଖିବାକୁ ପ୍ରବଳ ଭିଡ ପରିଲକ୍ଷିତ ହୋଇଥିଲା। ଏହି ଉତ୍ସବରେ ଯୋଗଦେଇଥିବା ଭାରତ ଓ ଭାରତ ବାହାରୁ ୧୦୧ଜଣ ବାଲୁକା ଶିଳ୍ପୀ ବାଲୁକା କଳା ମାଧ୍ୟମରେ ନିଜର କଳା ପ୍ରଦର୍ଶନ କରିଥିଲେ।
କୋଣାର୍କ, ଡିସେମ୍ବର ୧ (ଲୋକାଲ ୱାୟାର) ଶନିବାର ସନ୍ଧ୍ୟାରେ କୋଣାର୍କ ମୁକ୍ତାକାଶ ରଙ୍ଗମଞ୍ଚ ପରିସରରେ ରାଜ୍ୟ ସରକାରଙ୍କ ପର୍ଯ୍ୟଟନ ବିଭାଗ ଓ ପର୍ଯ୍ୟଟନ ନିଗମ ମିଳିତ ଆନୁକୂଲ୍ୟରେ ଓଡିଶୀ ନୃତ୍ୟ ର ତାଳେ ତାଳେ ପାଂଚ ଦିନିଆ ୨୯ତମ କୋଣାର୍କ ଉତ୍ସବ ଆରମ୍ଭ ହୋଇଛି ।
ମୁଖ୍ୟ ଅତିଥି ଭାବରେ ରାଜ୍ୟ ସରକାରଙ୍କ ପର୍ଯ୍ୟଟନ ଓ ସଂସ୍କୃତି ବିଭାଗ ମନ୍ତ୍ରୀ ଅଶୋକ କୁମାର ପଣ୍ଡା ପ୍ରଦୀପ ପ୍ରଜ୍ଜଳନ ପୂର୍ବକ ଏହାର ଶୁଭାରମ୍ଭ କରିଛନ୍ତି।
କୋଣାର୍କ ଉତ୍ସବ ର ପ୍ରଥମ ଦିନରେ ଓଡିଶା ର ପ୍ରସିଦ୍ଧ ନୃତ୍ୟ ଓଡିଶୀ ପରିବେଷିତ ହୋଇଥିଲା। ପରେ ପରେ ଭାରତ ନାଟ୍ଯମ ନୃତ୍ୟ ପରିବେଷଣ କରିଥିଲେ କଳାକାର।
କୋଣାର୍କ, ଡିସେମ୍ବର ୧ (ଲୋକାଲ ୱାୟାର) କୋଣାର୍କର ଚନ୍ଦ୍ରଭାଗା ଠାରେ ପାଞ୍ଚ ଦିନିଆ କୋଣାର୍କ ଉତ୍ସବ ଓ ଆନ୍ତର୍ଜାତିକ ବାଲୁକା କଳା ମହୋତ୍ସବ ଶନିବାର ଆରମ୍ଭ ହୋଇଛି।
ଏହି ଆନ୍ତର୍ଜାତିକ ବାଲୁକା କଳା ମହୋତ୍ସବ କୁ ଓଡିଶା ସରକାରଙ୍କ ସଂସ୍କୃତି ଓ ପର୍ଯ୍ୟଟନ ବିଭାଗ ମନ୍ତ୍ରୀ ଅଶୋକ କୁମାର ପଣ୍ଡା ଉଦଘାଟନ କରିଛନ୍ତି।
ଏହି ଅବସରରେ ଅନ୍ଯ ଅତିଥି ମାନଙ୍କ ମଧ୍ୟରେ ବ୍ରହ୍ମଗିରି ବିଧାୟକ ସଂଜୟ କୁମାର ଦାସବର୍ମା, ପୁରୀ ଜିଲ୍ଲା ଯୋଜନା ବୋର୍ଡ଼ ଅଧ୍ୟକ୍ଷ ତଥା ନିମାପଡ଼ା ବିଧାୟକ ସମୀର ରଞ୍ଜନ ଦାଶ, କାକଟପୁର ବିଧାୟକ ସୁରେନ୍ଦ୍ର ସେଠୀ, ପର୍ଯ୍ୟଟନ ବିଭାଗ ନିର୍ଦ୍ଦେଶକ ଅର୍ଚନା ପଟ୍ଟନାୟକ, ପୁରୀ ଜିଲ୍ଲାପାଳ ଜ୍ଯୋତି ପ୍ରକାଶ ଦାଶ, ଅତିରିକ୍ତ ଜିଲ୍ଲାପାଳ ବିନୟ କୁମାର ଦାଶ, ପୁରୀ ଉପଜିଲ୍ଲାପାଳ ଭବତାରଣ ସାହୁ ପ୍ରମୁଖ ଯୋଗଦେଇଥିଲେ।
ଏହି ଅବସରରେ ମନ୍ତ୍ରୀ ଶ୍ରୀ ପଣ୍ଡା ବାଲୁକାଶିଳ୍ପୀ ମାନଙ୍କୁ ଦ୍ବାରା ପ୍ରଦର୍ଶିତ ହୋଇଥିବା ବାଲୁକା କଳା କୃତି ବୁଲି ଦେଖିଥିଲେ।
ଏହି ବାଲୁକା କଳା ମହୋତ୍ସବ ରେ ୬ଜଣ ବିଦେଶୀ ବାଲୁକାଶିଳ୍ପୀ ଯୋଗ ଦେଇଥିବା ବେଳେ ମୋଟ ଓଡିଶା ସମେତ ଭାରତର ବିଭିନ୍ନ ରାଜ୍ୟର ୧୧୦ ଜଣ ବାଲୁକା ଶିଳ୍ପୀ ଯୋଗ ଦେଇଛନ୍ତି।
ପରେ ପରେ ମନ୍ତ୍ରୀ ଶ୍ରୀ ପଣ୍ଡା ଏବଂ ଅନ୍ୟ ଅତିଥିମାନେ ରାଜ୍ୟ ସରକାରଙ୍କ ହସ୍ତତନ୍ତ ଓ ବୟନଶିଳ୍ପ ବିଭାଗ ପକ୍ଷରୁ ହୋଇଥିବା ହସ୍ତଶିଳ୍ପ ପ୍ରଦର୍ଶନୀର ଉଦଘାଟନ କରିଥିଲେ।
କୋଣାର୍କ , ନଭେମ୍ବର ୩୦ (ଲୋକାଲ ୱାୟାର) କୋଣାର୍କକୁ ପ୍ଲାଷ୍ଟିକ ମୁକ୍ତ କରିବା ପାଇଁ ସଚେତନତା ସୃଷ୍ଟି କରିବା ଉଦ୍ଦେଶ୍ୟରେ ସୂର୍ଯ୍ୟ ମନ୍ଦିର ମୁଖ୍ୟ ଫାଟକ ସମ୍ମୁଖରେ ଶୁକ୍ରବାର ଏକ ସାଇକେଲ ଶୋଭାଯାତ୍ରା ଅନୁଷ୍ଠିତ ହୋଇଯାଇଛି।
କୋଣାର୍କ ପ୍ରେସ କ୍ଲବ୍ ଦ୍ବାରା ଆୟୋଜିତ ଏହି ସାଇକ୍ଲୋନଥୋନ୍ କାର୍ଯ୍ୟକ୍ରମ ୮ଟା ସମୟରେ ଆରମ୍ଭ ହୋଇଥିଲା। ରାଜ୍ୟ ପର୍ଯ୍ୟଟନ ବିଭାଗ ସହାୟତାରେ ଅନୁଷ୍ଠିତ ଏହି କାର୍ଯ୍ୟକ୍ରମ ପୁରୀ ଜିଲ୍ଲା ଅତିରିକ୍ତ ଜିଲ୍ଲାପାଳ ବିନୟକୁମାର ଦାଶ ଓ ପର୍ଯ୍ୟଟନ ବିଭାଗ ସହନିର୍ଦ୍ଦେଶକ ବିଜୟ କୁମାର ଜେନା ମିଳିତ ଭାବରେ ପତାକା ଦେଖାଇ ଶୁଭାରମ୍ଭ କରିଥିଲେ।
ବିଭିନ୍ନ ବିଦ୍ୟାଳୟ ଓ ଭଗବତୀ ମହାବିଦ୍ୟାଳୟ ର ୧୦୦ରୁ ଉର୍ଦ୍ଧ୍ବ ଛାତ୍ରଛାତ୍ରୀ ମାନଙ୍କୁ ନେଇ ଏହି ଶୋଭାଯାତ୍ରା ସୂର୍ଯ୍ୟ ମନ୍ଦିର ମୁଖ୍ୟ ଫାଟକ ସମ୍ମୁଖରୁ ବାହାରି ଚନ୍ଦ୍ରଭାଗା ଦେଇ ରାମଚଣ୍ଡୀ ପୀଠ ଠାରେ ପହଞ୍ଚିଥିଲା ।
ସେଠାରେ ଏହି ଶୋଭାଯାତ୍ରା କୁ ରାମଚଣ୍ଡୀ ବଜାର କମିଟି ପକ୍ଷରୁ ସ୍ବାଗତ ସମ୍ବର୍ଦ୍ଧନା ପ୍ରଦାନ କରା ଯାଇଥିଲା। କୋଣାର୍କ କୁ ପ୍ଲାଷ୍ଟିକ ମୁକ୍ତ କରିବାର ଲକ୍ଷ୍ୟ ନେଇ ଛାତ୍ର ଛାତ୍ରୀ ମାନେ ଏହି ଶୋଭାଯାତ୍ରାରେ ସାମିଲ ହୋଇ ଦୀର୍ଘ ୧୦କିମି ରାସ୍ତା ସାଇକେଲ ଚଲାଇ ଯାତ୍ରା କରିଥିଲେ।
ଏହି କାର୍ଯ୍ୟକ୍ରମରେ କୋଣାର୍କ ପ୍ରେସ କ୍ଲବ୍ ର ସଭାପତି ସଂଜୟ କୁମାର ପତି ଅତିଥି ପରିଚୟ ପ୍ରଦାନ କରିଥିବା ବେଳେ ସମାଜସେବୀ ରାମକୃଷ୍ଣ ମହାନ୍ତି ଏହାକୁ ସଂଯୋଜନା କରିଥିଲେ।
କାର୍ଯ୍ୟକ୍ରମରେ ଅତିଥି ଭାବରେ ଅନ୍ୟ ମାନଙ୍କ ମଧ୍ୟରେ ସମାଜସେବୀ ହରିଶ ଚନ୍ଦ୍ର ଦାଶ, କୋଣାର୍କ ସୁରକ୍ଷା ସମିତି ର ସଭାପତି ବାଦଲ ଦାଶ, ରାଜକିଶୋର ମହାପାତ୍ର, କୋଣାର୍କ ହସ୍ତଶିଳ୍ପ ବ୍ଯବସାୟୀ ମହାସଂଘ ସଭାପତି ସୁବାସ ନାୟକ ଓ ବରିଷ୍ଠ ଶିକ୍ଷାବିତ ନରେନ୍ଦ୍ର ପାତ୍ର ପ୍ରମୁଖ ଯୋଗଦେଇ କୋଣାର୍କ କୁ ପ୍ଲାଷ୍ଟିକ ମୁକ୍ତ କରିବା ପାଇଁ ସାମଗ୍ରିକ ଭାବରେ କାର୍ଯ୍ୟ କରିବା ପାଇଁ ମତବ୍ୟକ୍ତ କରିଥିଲେ।
ଏହି କାର୍ଯ୍ୟକ୍ରମ କୁ କ୍ଲବ ର ସଂପାଦକ ମାନସ କୁମାର ପାତ୍ର, ଉପସଭାପତି ଅବନୀଭୂଷଣ ବାରିକ, ସହ ସଂପାଦକ ବିଚିତ୍ର ଓଝା, ସାମ୍ବାଦିକ ବିଶ୍ବଜିତରାଉତରାୟ, ଗୋପବନ୍ଧୁ ପତି, ଅନିଲ କୁମାର ବିଶ୍ବାଳ ଓ ଅଭୟ କୁମାର ନାୟକ ପ୍ରମୁଖ ପରିଚାଳନା କରିଥିଲେ।
କୋଣାର୍କ, ନଭେମ୍ବର ୨୯ (ଲୋକାଲ ୱାୟାର) ଆସନ୍ତା ଡିସେମ୍ବର ଏକ ରୁ ଆରମ୍ଭ ହେବାକୁ ଯାଉଥିବା ପାଞ୍ଚ ଦିନିଆ କୋଣାର୍କ ଉତ୍ସବ ପାଇଁ ରାଜ୍ୟ ପର୍ଯ୍ୟଟନ ବିଭାଗର ପ୍ରସ୍ତୁତି ଶେଷ ପର୍ଯ୍ୟାୟରେ ପହଞ୍ଚିଛି ।
ଉଜ୍ବଳ ଆଲୋକ ସଜ୍ଜା, ଚନ୍ଦ୍ରଭାଗା ର ଆନ୍ତର୍ଜାତୀୟ ବାଲୁକା କଳା ପ୍ରଦର୍ଶନ, ନୃତ୍ଯାଗଂନା ମାନଙ୍କ ନୂପୁର ର ତାଳେ କୋଣାର୍କ ମୁକ୍ତାକାଶ ରଙ୍ଗମଞ୍ଚ ପରିସରରେ ଚାଲିଥିବା ପ୍ରସ୍ତୁତି ଯୋଗୁଁ ପର୍ଯ୍ୟଟନ କ୍ଷେତ୍ର କୋଣାର୍କ ଚଳଚଂଚଳ ହୋଇଉଠିଛି ।
ଆନ୍ତର୍ଜାତୀୟ ଖ୍ୟାତି ସମ୍ପନ୍ନ ପଦ୍ମଶ୍ରୀ ସୁଦର୍ଶନ ପଟ୍ଟନାୟକଙ୍କ ନେତୃତ୍ୱରେ ଚଳିତ ବର୍ଷ ଆନ୍ତର୍ଜାତୀୟ ବାଲୁକା କଳା ପ୍ରଦର୍ଶନ ପାଇଁ ଭାରତ ତଥା ଭାରତ ବାହାରୁ ଖ୍ୟାତି ସମ୍ପନ୍ନ ବାଲୁକା ଶିଳ୍ପୀ ଆସିବେ।
ଠିକ ସେହି ପରି ବସନ୍ତ ମଂଜରୀ ପାଠାଗାର ପକ୍ଷରୁ ବିଶାଳ ଗଣଦୌଡ, କୋଣାର୍କ ସାହିତ୍ୟ ସଂସଦ ପକ୍ଷରୁ ସାହିତ୍ୟ ଆସର, କୋଣାର୍କ ସାମ୍ବାଦିକ ସଂଘ ପକ୍ଷରୁ ଆନ୍ତର୍ଜାତୀୟ ସ୍ବେଚ୍ଛାସେବୀ ବର୍ଷ ପାଳନ, ପ୍ରେସ କ୍ଲବ୍ ପକ୍ଷରୁ ସାଇକେଲ ପ୍ରତିଯୋଗିତା ଚଳିତ ବର୍ଷର ଏହି ଉତ୍ସବ କୁ ଅଧିକ ସରସ ସୁନ୍ଦର କରିବା ଦିଗରେ ବିଶେଷ ସହାୟକ ହେବ।
କୋଣାର୍କ ହେଲିପ୍ଯାଡ ଠାରେ ତିନି ଗୋଟି ଅପେରା ପାର୍ଟି ଦ୍ବାରା ଯାତ୍ରା ପରିବେଷଣ ହେବ।
ପୁରୀ ଜିଲ୍ଲାପାଳ ଜ୍ଯୋତି ପ୍ରକାଶ ଦାଶ ପ୍ରସ୍ତୁତି ପର୍ବକୁ ତଦାରଖ କରିବା ସହ କୋଣାର୍କ ଉତ୍ସବକୁ ଶାନ୍ତି ଶୃଙ୍ଖଳା ର ସହ ସଂପନ୍ନ କରାଯିବା ପାଇଁ ସମସ୍ତ ପ୍ରକାର ପଦକ୍ଷେପ ଗ୍ରହଣ କରାଯାଉଛି ବୋଲି ପ୍ରକାଶ କରିଛନ୍ତି।
କୋଣାର୍କ, ନଭେମ୍ବର ୨୫(ଲୋକାଲ ୱାୟାର) ଆଗାମୀ ମାସ ଏକରୁ ପାଞ୍ଚ ତାରିଖ ପର୍ଯ୍ୟନ୍ତ ହେବାକୁ ଥିବା କୋଣାର୍କ ଉତ୍ସବ -୨୦୧୮ ଓ ଆନ୍ତର୍ଜାତୀୟ ବାଲୁକା କଳା ମହୋତ୍ସବର ପ୍ରସ୍ତୁତି ପର୍ବର ଅଗ୍ରଗତି ସମ୍ପର୍କରେ ପୁରୀ ଜିଲ୍ଲାପାଳ ଜ୍ୟୋତି ପ୍ରକାଶ ଦାଶ ନିକଟରେ ଅନୁଧ୍ୟାନ କରିବା ସହ କାର୍ଯ୍ୟ ର ତଦାରଖ କରିଛନ୍ତି।
କେଉଁ କେଉଁ ସ୍ଥାନରେ କଳାକାର ମାନଙ୍କ ଦ୍ବାରା ବାଲୁକା କଳା ପର୍ଯ୍ୟବସିତ ହେବ, ଯାହା ଦ୍ବାରା ଅଧିକ ସଂଖ୍ୟାରେ ପର୍ଯ୍ୟଟକ ମାନେ ଏହାକୁ ଦେଖିବା ର ସୁବିଧା ନେଇ ପାରିବେ ତାହାର ସେ ଅନୁଧ୍ୟାନ କରିଛନ୍ତି। ଚନ୍ଦ୍ରଭାଗା ର ସମୁଦ୍ର କୂଳରେ ଆନ୍ତର୍ଜାତୀୟ ବାଲୁକା କଳା ମହୋତ୍ସବ ହେଉଥିବା ବେଳେ ଦେଖିବାକୁ ଆସୁଥିବା ଲୋକଙ୍କ ପାଇଁ ଛୋଟାରାମ ଦାଶ ଆଶ୍ରମ ସନିକଟ ଚନ୍ଦ୍ରଭାଗା ମେଳା ପଡିଆ ରେ ପାର୍କିଂ ବ୍ୟବସ୍ଥା କାର୍ଯ୍ୟକାରୀ କରିବା ପାଇଁ ସେ ପରାମର୍ଶ ଦେଇଛନ୍ତି।
ବିଶ୍ବ ହକି ଅବସରରେ ଖେଳାଳି ମାନଙ୍କ ସୂର୍ଯ୍ୟ ମନ୍ଦିର ଓ କୋଣାର୍କ ଉତ୍ସବ ପରିଦର୍ଶନ କରିବା ନେଇ ଟ୍ରାଫିକ୍ ବ୍ୟବସ୍ଥା ର ସଫଳ ରୂପାୟନ ନିମନ୍ତେ ମଧ୍ୟ ସେ ଗୁରୁତ୍ବାରୋପ କରିଛନ୍ତି। ଏହି ଉତ୍ସବ ଅବସରରେ କୋଣାର୍କ ହେଲିପ୍ଯାଡ ଠାରେ ପଡିବାକୁ ଥିବା ତିନି ଗୋଟି ଯାତ୍ରା ପାର୍ଟି କେଉଁ କେଉଁ ସ୍ଥାନରେ ପଡିବ ଏବଂ ମୀନାବଜାରର ପଡିବା କ୍ଷେତ୍ର ମଧ୍ୟ ସେ ବୁଲି ଦେଖିଛନ୍ତି।
ସେ କୋଣାର୍କ ଉତ୍ସବ ଆୟୋଜିତ ହେବାକୁ ଥିବା ପର୍ଯ୍ୟଟନ ବିଭାଗ ର ମୁକ୍ତାକାଶ ରଙ୍ଗମଞ୍ଚ ସ୍ଥଳୀ ମଧ୍ୟ ପରିଦର୍ଶନ କରିଛନ୍ତି। ଏହି ମୁକ୍ତାକାଶ ରଙ୍ଗମଞ୍ଚ ପରିସରରେ ଅସଂପୂର୍ଣ ଥିବା କାର୍ଯ୍ୟ କୁ ଯୁଦ୍ଧ କାଳୀନ ଭିତ୍ତିରେ ଶେଷ କରିବାକୁ ସେ ନିର୍ଦ୍ଦେଶ ଦେଇଛନ୍ତି।
ପୁରୀ ଜିଲ୍ଲାପାଳ ଜ୍ୟୋତି ପ୍ରକାଶ ଦାଶ ଙ୍କ ଗସ୍ତ ସମୟରେ କୋଣାର୍କ ଏନ ଏ ସି ଦାୟିତ୍ବ ରେ ଥିବା ପୁରୀ ଅତିରିକ୍ତ ଜିଲ୍ଲାପାଳ ବିନୟ କୁମାର ଦାଶ, ପୁରୀ ଅତିରିକ୍ତ ଏସପି ଧୀରେନ କୁମାର ନନ୍ଦ, ନିମାପଡ଼ା ଡିଏସପି ନିରଂଜନ ପାଢୀ, କୋଣାର୍କ ପର୍ଯ୍ୟଟନ ଅଧିକାରୀ ସରୋଜ କାନ୍ତ ପ୍ରଧାନ, କୋଣାର୍କ ଏନ ଏ ସି ନିର୍ବାହୀ ଅଧିକାରୀ ଏମ ଶ୍ରୀ ନିବାସ ଓ କୋଣାର୍କ ଥାନା ଅଧିକାରୀ ସଂଜୀବ କୁମାର ପ୍ରଧାନ ପ୍ରମୁଖ ଉପସ୍ଥିତ ଥିଲେ।
କୋଣାର୍କ, ନଭେମ୍ବର ୨୩ (ଲୋକାଲ ୱାୟାର) -ଆସନ୍ତା ଡିସେମ୍ବର ୫ ରୁ ୯ତାରିଖ ପର୍ଯ୍ୟନ୍ତ କାଠମାଣ୍ଡୁରେ ହେବାକୁ ଥିବା ଯୁବ ଉଦ୍ୟୋଗୀଙ୍କ ଏକ ବିଶ୍ବ ସ୍ତରୀୟ କର୍ମଶାଳାରେ କୋଣାର୍କ ଅଞ୍ଚଳର ସାମାଜିକ କର୍ମୀ ସୁନିଲ କୁମାର ନାୟକଙ୍କୁ ଯୋଗ ଦେବା ପାଇଁ ଆମନ୍ତ୍ରିତ କରାଯାଇଥିବା ସୁନୀଲ ଲୋକାଲ ୱାୟାରକୁ ଶୁକ୍ରବାର କହିଛନ୍ତି।
କାମଂଗ ଠାରେ ହେବାକୁ ଥିବା ଏହି ଗ୍ଲୋବାଲ ଏନ୍ଟ ରପ୍ରିନ୍ଯୁୟରସ କାର୍ଯ୍ୟକ୍ରମରେ ହୋଟେଲ ଉଦ୍ୟୋଗ ମାଧ୍ୟମରେ କିଭଳି ଭାବରେ ଯୁବକ ମାନେ ଆତ୍ମନିର୍ଭରଶୀଳ ହେବେ ସେ ସମ୍ପର୍କରେ ଆଲୋଚନା କରାଯିବ। ଭାରତରୁ ଏହି ବିଶ୍ବ ସ୍ତରୀୟ କାର୍ଯ୍ୟକ୍ରମ ରେ ୪୦ ରୁ ଊର୍ଦ୍ଧ୍ବ ଯୁବ ଉଦ୍ୟୋଗୀ ଯୋଗ ଦେବେ ବୋଲି ସେ ପ୍ରକାଶ କରିଛନ୍ତି ।
ସୁନୀଲଙ୍କ କୋଣାର୍କ ଥାନା ଅଧୀନସ୍ଥ ଭୋଗପଡା ଗ୍ରାମର ବାସିନ୍ଦା ।
କୋଣାର୍କ, ନଭେମ୍ବର ୨୩ (ଲୋକାଲ ୱାୟାର)- ପୁରାଣ ପ୍ରସିଦ୍ଧ ଚନ୍ଦ୍ରଭାଗା ତୀର୍ଥ ଠାରେ ପବିତ୍ର କାର୍ତ୍ତିକ ମାସ ଅବସରରେ ଚନ୍ଦ୍ରଭାଗା ବଜାର କମିଟି ଆନୁକୂଲ୍ୟରେ ପବିତ୍ର ବୋଇତ ବନ୍ଦାଣ ଉତ୍ସବ ଗୁରୁବାର ମହାସମାରୋହରେ ଅନୁଷ୍ଠିତ ହୋଇଛି ।
ସଂଧ୍ୟାରେ ଶୋଭନୀୟ ଶିକ୍ଷାଶ୍ରମ ଛାତ୍ର ଛାତ୍ରୀ ଓ କଳାକାର ମାନଙ୍କ ଦ୍ବାରା ଗୋଟିପୁଅ ନୃତ୍ୟ, ସମ୍ବଲପୁରୀ ନୃତ୍ୟ, ଘୋଡାନାଚ ସମେତ ଅନ୍ୟାନ୍ୟ ଚେତନା ଧର୍ମୀ ସାଂସ୍କୃତିକ କାର୍ଯ୍ୟକ୍ରମ ପରିବେଷଣ କରାଯାଇଛି।
ରାତ୍ର ୧୦ଟା ସମୟରେ ବଜାର କମିଟି ଦ୍ବାରା ଅନୁଷ୍ଠିତ ଏହି ବୋଇତ ବନ୍ଦାଣ ଉପଲକ୍ଷେ ଏକ ସାଧାରଣ ସଭା ଅନୁଷ୍ଠିତ ହେବା ସହ ଶୋଭନୀୟ ଶିକ୍ଷାଶ୍ରମ ଛାତ୍ର ଛାତ୍ରୀ ମାନେ ସାଧବ ପୁଅ ଓ ବୋହୂ ର ବେଶ ରେ ବିଭୂଷିତ ହୋଇ ଚନ୍ଦ୍ରଭାଗା ତୀର୍ଥ ପୁଷ୍କରିଣୀ ଠାରେ ଉକ୍ତଳୀୟ କଳା, ନୌବାଣିଜ୍ୟ ର ସ୍ମାରଣୀ ର ପ୍ରତୀକ ଏହି ବୋଇତ ବନ୍ଦାଣ ପରିପ୍ରେକ୍ଷୀରେ ବନ୍ଦାପନା କାର୍ଯ୍ୟ କରିବାର କାର୍ଯ୍ୟକ୍ରମ ରହିଛି।
ଶୁକ୍ରବାର ପ୍ରତ୍ଯୁଷ ର ଶ୍ରଦ୍ଧାଳୁ ମାନେ ଚନ୍ଦ୍ରଭାଗା ତୀର୍ଥ ପୁଷ୍କରିଣୀ ରେ ସ୍ନାନ କରିବା ସହ ମହୋଦଧି କୂଳେ ରେ ସୂର୍ଯ୍ୟ ଦେବତା ଙ୍କ ପୂଜାର୍ଚ୍ଚନା କରି ତାଙ୍କର ଆଶିଷ ଲାଭ କରିବେ। ବିଳମ୍ବିତ ରାତ୍ରି ପର୍ଯ୍ୟନ୍ତ ଏହି ଅବସରରେ ସାଂସ୍କୃତିକ କାର୍ଯ୍ୟକ୍ରମ ପରିବେଷଣ କରାଯିବା ସହ ଚନ୍ଦ୍ରଭାଗା ବଜାର ଲୋକାରଣ୍ୟ ହୋଇପଡିଛି।
କୋଣାର୍କ ଥାନା ଅଧିକାରୀ ସଂଜୀବ କୁମାର ପ୍ରଧାନ ଙ୍କ ନେତୃତ୍ୱରେ ସୁରକ୍ଷା ବ୍ୟବସ୍ଥା କଡାକଡି କରାଯିବା ସହ ପ୍ରେଟୋଲିଂଗ ବ୍ୟବସ୍ଥା କୁ କଡାକଡି କରାଯାଇ ବ୍ଯାପକ ପୋଲିସ ମୁତୟନ କରାଯାଇଛି ।
କୋଣାର୍କ ନଭେମ୍ବର ୨୧ (ଲୋକାଲ ୱାୟାର) କୋଣାର୍କ -ଗୋପ ରାସ୍ତା ର ବନାଖଣ୍ଡି ଛକ ନିକଟରେ କୋଣାର୍କରୁ ଭୁବନେଶ୍ବର ଅଭିମୁଖେ ଯାଉଥିବା ଖଟୋଇ ନାମକ ଯାତ୍ରୀବାହୀ ବସ ସହ ହଠାତ୍ ଏକ ବିଲ ମଧ୍ୟରୁ ଧାନ ହଳା ନେଇ ଆସୁଥିବା ଏକ ଟ୍ରାକ୍ଟର ସହ ଧକ୍କା ହେବାରୁ ଫଳରେ ବସ ଚାଳକ ସମେତ ୬ଜଣ ଯାତ୍ରୀ ଆହତ ହୋଇଥିବା ଜଣାପଡ଼ିଛି।
ବୁଧବାର ସଂଧ୍ୟା ୬ଟା ୩୦ମିନିଟ୍ ସମୟରେ କୋଣାର୍କ ରୁ ଭୁବନେଶ୍ବର ଅଭିମୁଖେ ଯାଉଥିବା ଯାତ୍ରୀ ବାହୀବସ ଖଟୋଇ ଆଣ୍ଡ ଖଟୋଇ ନଂ ଓଆର ୦୨ ଏଏଲ ୯୩୪୨ ସହ ସେହି ରାସ୍ତା ର ଏକ ବିଲ ରୁ ଧାନ ହଳା ଆସୁଥିବା ଟ୍ରାକ୍ଟର ହଠାତ୍ ପଶିଆସି ବସ କୁ ଧକ୍କା ଦେଇଥିଲା।
ଫଳରେ ଘଟଣାସ୍ଥଳରେ ବସ ଚାଳକ ସମେତ ୬ଜଣ ଯାତ୍ରୀ ଆହତ ହୋଇଥିବା ବେଳେ ଘଟଣା ସ୍ଥଳରେ କୋଣାର୍କ ଥାନା ପୋଲିସ ପହଞ୍ଚୀ ଆହତ ମାନଙ୍କୁ ଚିକିତ୍ସା ନିମନ୍ତେ ଗୋପ ଗୋଷ୍ଠୀ ସ୍ବାସ୍ଥ୍ୟ କେନ୍ଦ୍ର କୁ ପଠାଇବା ସହ ଦୁର୍ଘଟଣା ଗ୍ରସ୍ତ ଗାଡି ଦୁଇଟି ଜବତ କରିଛନ୍ତି।
ଘଟଣା ସ୍ଥଳରୁ ଟ୍ରାକ୍ଟର ଚାଳକ ଫେରାଇ ହୋଇଯାଇଛି ।ଏ ନେଇ କୋଣାର୍କ ଥାନା ପୋଲିସ ପକ୍ଷରୁ ତଦନ୍ତ ଜାରି ରହିଥିବା କୋଣାର୍କ ଥାନା ଅଧିକାରୀ ସଂଜୀବ କୁମାର ପ୍ରଧାନ ପ୍ରକାଶ କରିଛନ୍ତି।
କୋଣାର୍କ, ନଭେମ୍ବର ୨୧ (ଲୋକାଲ ୱାୟାର) ବୁଧବାର ଦିବା ୨ଘଟିକା ସମୟରେ ନେପାଳ ର ରାଷ୍ଟ୍ରଦୂତ ମଦନ ଭଟ୍ଟରାୟ ସପରିବାର ବିଶ୍ୱ ଐତିହ୍ୟ କୋଣାର୍କ ସୂର୍ଯ୍ୟ ମନ୍ଦିର ପରିଦର୍ଶନ କରିଥିବା ଜଣାପଡିଛି।
କୋଣାର୍କ ସୂର୍ଯ୍ୟ ମନ୍ଦିରର ର ମୁଖ୍ୟ ଫାଟକ ସମ୍ମୁଖରେ କୋଣାର୍କ ପର୍ଯ୍ୟଟନ ଅଧିକାରୀ ସରୋଜ କାନ୍ତ ପ୍ରଧାନ ନେପାଳ ର ରାଷ୍ଟ୍ରଦୂତ ଶ୍ରୀ ଭଟ୍ଟରାୟ ସପରିବାର ଙ୍କୁ ସ୍ଥାନୀୟ ପର୍ଯ୍ୟଟନ ବିଭାଗ ପକ୍ଷରୁ ସ୍ବାଗତ ସମ୍ବର୍ଦ୍ଧନା ଜ୍ଞାପନ କରିଥିଲେ।
ପରେ ପରେ ରାଷ୍ଟ୍ରଦୂତ ଶ୍ରୀ ଭଟ୍ଟରାୟ ସପରିବାର ବିଶ୍ୱ ଐତିହ୍ୟ କୋଣାର୍କ ର ସୂର୍ଯ୍ୟ ମନ୍ଦିର ପରିଦର୍ଶନ କରିଥିଲେ।
ସରକାରୀ ସ୍ବୀକୃତିପ୍ରାପ୍ତ ଗାଇଡ ଆଭାସ ଚରଣ ମହାନ୍ତି ରାଷ୍ଟ୍ରଦୂତ ଶ୍ରୀ ଭଟ୍ଟରାୟ ସପରିବାର ଙ୍କୁ ସୂର୍ଯ୍ୟ ମନ୍ଦିର ର ଐତିହ୍ୟ, କଳା, ସଂସ୍କୃତି ଓ ଏହାର ଇତିହାସ ଓ ଗାଥା ସମ୍ବଧରେ ବିଶଦ ଭାବରେ ଅବଗତ କରାଇଥିଲେ।
ପରେ ପରେ ରାଷ୍ଟ୍ରଦୂତ ସପରିବାର ଇଣ୍ଡିଆନ ଅଏଲ ଫାଉଣ୍ଡେସନ ପକ୍ଷରୁ ନିର୍ମିତ ଇଣ୍ଟରପିଟେସନ କେନ୍ଦ୍ର ବୁଲି ଦେଖିବା ସହ ମନ୍ଦିର ସମ୍ପର୍କରେ ସବିଶେଷ ତଥ୍ୟ ଆଧାରିତ ତଥ୍ୟ ଭିତିକ ଫିଲ୍ମ କୁ ଉପଭୋଗ କରିଥିଲେ।
ଏହି ଗସ୍ତ ସମୟରେ କୋଣାର୍କ ଥାନା ଏସ., ଆଇ ପ୍ରଫୁଲ୍ଲ ନାୟକ, କୋଣାର୍କ ପର୍ଯ୍ୟଟନ ଅଧିକାରୀ ସରୋଜ କାନ୍ତ ପ୍ରଧାନ, କୋଣାର୍କ ମନ୍ଦିର ଦାୟିତ୍ବ ରେ ଥିବା ଏଏସଆଇ ଅଧିକାରୀ ଚିତ୍ତ ରଞ୍ଜନ ଦାଶ ପ୍ରମୁଖ ଉପସ୍ଥିତ ଥିଲେ।
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
